Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: adatok nyilvánosságáról szóló 1992. évi LXIII. törvény
Paragraph Index: 321

(1) A 15. § (1) bekezdése szerint az Oktatási Minisztériumhoz benyújtott, a jogszabályi előírásoknak meg nem felelő kérelmeket az Oktatási Minisztérium még a véleményezési eljárás megkezdése előtt visszaküldi a kérelmezőnek. A kérelmeket az Oktatási Minisztérium és a MAB által közösen közzétett formai követelmények szempontjából a MAB vizsgálja, kivéve a kar előakkreditációjára, valamint a székhelyen kívüli képzés indításának engedélyezésére irányuló kérelmeket, amelyeket formai követelmények szempontjából az Oktatási Minisztérium vizsgál. Az észlelt hiányok pótlására a MAB, illetve — a kar előakkredeitációja és a székhelyen kívüli képzés indításának engedélyezésére irányuló kérelmek esetében — az Oktatási Minisztérium, határidő tűzésével, szólítja fel a kérelmezőt. A MAB véleményezési eljárása csak a MAB formai követelményeinek mindenben megfelelő kérelem MAB titkárságára érkezésétől számított időponttól veszi kezdetét.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes